Antsla valla vapp

Antsla valla vapp on Võru maakonnas asuva Eesti haldusüksuse Antsla valla vapp. Eelmine vapp oli kasutusel 2017. aastal haldusreformini, mil ühinesid Antsla ja Urvaste vald. 2017. aastal kasutusel võetud vapp põhineb endisel Urvaste valla vapil, millel on kujutatud Tamme-Lauri tamme. Valla vapil on kujutatud kuldsel kilbil roheline tammepuu. Antsla valla vapi kujutist kasutatakse: ametiasutuse ja ühisameti või -asutuse, mille moodustamises osaleb Antsla vald, pitsatil ja hoone sildil; Antsla valla asutuse ja ühisameti või -asutuse, mille moodustamises osaleb Antsla vald, dokumendiplankidel; Antsla valla kui haldusüksuse piiri tähistavatel nimetahvlitel. Antsla valla vapi kujutist võib kasutada: ametiasutuse hallatava asutuse, pitsatil; Antsla valla, valla ametiasutuse ja ühisameti või -asutuse, mille moodustamises osaleb Antsla vald, teadetel, kutsetel, kaartidel, meenetel, trükistel ja suveniiridel jne; Antsla valla aumärkidel ja valla muul sümboolikal; trükistel, reklaamidel, projektidega vms seotud väljaannetel ja dokumentidel, mille kaudu antakse avalikkusele teada Antsla valla üritusel või projektis osalemisest või selle toetamisest; muudel juhtudel vallavalitsuse loal ja kehtestatud tingimustel. Vapi kinnitas Antsla vallavolikogu 21. novembril 2000. Vapi autor oli Endel Saarepuu. Vapiks oli heraldiline kilp, mille sinisel taustal on ülestõstetud tiibadega, lendav kuldne haugas, kellel manused punased. Rahvapärimuse järgi oli Antsla varem Hauka alev. Antsla valla vapi kujutist kasutatakse ametiasutuse pitsatil ning turva- ja plommitemplitel. Valla vapi kujutisega pitsat on sõõr, mille keskel on valla vapp ja äärel ametiasutuse nimi. Valla vapi kujutist võib kasutada: Valla kui haldusüksuse piiri tähistavatel siltidel. Valla asutuste hoonete siltidel. Ametiasutuse teadetel, kutsetel ja kaartidel ja dokumendiplankidel. Valla aumärkidel, medalitel ja valla muul sümboolikal. Valla ja ametiasutuse meenetel, trükistel ja suveniiridel. Muudel juhtudel vallavalitsuse loal ja kehtestatud tingimustel. 13. mail 1938 teatas Antsla linnavalitsus, et soovib vapile hauka kujutist, millele võiks lisanduda kaalud. Põhjendati seda rahvapärimusega, mille järgi Antsla oli varem Hauka alev. Paul Johanseni arvates tulenes Antsla sõnast "antsi" ning polnud haukaga seotud. Siiski kinnitas Antsla linna volikogu linnavapi kavandi 14. septembril 1938. aastal ning esitas selle Vabariigi Presidendile kinnitamiseks 1940. aasta suvel. Presidendile esitatud vapi kirjeldus kõlas järgmiselt: "Antsla linna vapiks kilbi sinisevärvilisel väljal, lennuseisundis vasakult paremale, ülestõstetud tiibadega kuldne haugas, haardevalmis küüntega ja lahtisest nokast väljaulatuva punase keelega." Toona jäi see kinnitamata. Linnavapina kinnitas riigisekretär vapi 27. mail 1994. aastal. Kuid 29. juuni 1999. aasta Eesti Vabariigi Valitsuse määrusega moodustati senise Antsla linna ja Antsla valla põhjal uus omavalitsusüksus Antsla vald. Vastavalt Antsla vallavolikogu 21. novembri 2000 otsusele on Antsla valla lipuks ja vapiks endise Antsla linna lipp ja vapp. Antsla valla lipp Võru maakond ANTSLA VALLA SÜMBOOLIKA MUUTMISE AVALIK VÄLJAPANEK Antsla valla põhimäärus (vaadatud 06.07.2021) Omavalitsuste sümbolid Antsla vald "Eesti vapid ja lipud 16 sajand - 1940". Olion 1993, lk 57. Antsla linnale soovitatakse jätta senine nimi. Uus Eesti, 2. juuni 1938, nr. 151, lk. 7.